**Prints Philip, Edinburghi hertsog** (1921–1947 **Taani ja Kreeka prints Philip**; hiljem **Philip Mountbatten**; 10. juuni 1921 Mon Repos Korfu – 9. aprill 2021 Windsori loss Berkshire) oli kuninganna Elizabeth II abikaasa. 

Sündinud Kreeka ja Taani printsina, loobus ta oma tiitlitest, et abielluda Briti printsessi Elizabethiga.

Lapsepõlv
---------

Prints Philipi vanemad olid Kreeka ja Taani prints Andréas ning printsess Alice, kuninganna Victoria lapselapselaps. 

Elu esimesed poolteist aastat elas ta Korfu saarel, kuigi olukord Kreekas oli ebastabiilne. 22. septembril 1922 loobus printsi onu Konstantinos I troonist. Revolutsiooniline kohus mõistis prints Andrease perekonna surma, kuid neil õnnestus tänu kuningas George V abile pääseda.

Prints Philipil oli neli vanemat õde, kes kõik abiellusid saksa printsidega:

* Margarita (1905–1981)
* Theodora (1906–1989)
* Cecilia (1911–1937)
* Sophia (1914–2000)

Haridus
-------

Printsi perekond põgenes Pariisi, kus nad elasid Saint-Cloudi villas, mis kuulus isa vennanaisele Marie Bonaparte'ile. Eksiilis Philipi vanemate abielu lagunes: tema isast sai alkohoolik ja mängur, ema läks hulluks ning saadeti hullumajja. Hiljem leidis ema oma tee religioonist. 

Printsi haridustee algas Ameerika koolist Saint-Cloudis. Kuid tema vanaema leedi Milford Haven soovitas talle inglise haridust ning ta saadeti Surrey algkooli Suurbritannias. 

12-aastaselt saadeti prints Saksamaale, kus ta õppis Salemi lossikoolis, mis kuulus tema tädimehele. Pärast Adolf Hitleri võimuletulekut lahkus prints 1936 Saksamaalt ja lõpetas õpingud Inglismaal.

Merevägi
--------

1. mail 1939 alustas prints mereväekarjääri Dartmouthis Kuninglikus Mereväekolledžis. Teise maailmasõja ajal teenis ta alates 1940. aastast Tseilonil, patrullides India ookeanil. Hiljem sai temast leitnant.

Abielu ja perekond
------------------

Prints Philipi lipp.
20. novembril 1947 abiellus Philip toonase troonipärijanna printsess Elizabethiga. Enne abiellumist pöördus Philip anglikaani usku, loobus nõudlustest Kreeka troonile ning sai Suurbritannia kodanikuks. Ta võttis perekonnanimeks Mountbatten ning temast sai Edinburghi hertsog. 1957. aastal sai temast ka Suurbritannia prints.

Elizabethil ja Philipil on neli last: kuningas Charles III, printsess Anne, prints Andrew ja prints Edward.

Poliitiline tegevus
-------------------

19. ja 20. oktoobril 2006 käis prints Philip koos oma abikaasa kuninganna Elizabeth II-ga Eestis riigivisiidil.

Tunnustus
---------

* 1951 – valiti Londoni Kuningliku Seltsi liikmeks (akadeemia statuudi punkti 12 alusel)
* 1975 – valiti Jaapani Akadeemia auliikmeks

Isiklikku
---------

Aeg-ajalt liikus kuuldusi, et Philipil oli abieluväliseid armusuhteid. Printsi viimane biograaf Gyles Brandreth, kes intervjueeris printsi ja tema lähimaid sõpru, on jõudnud aga järeldusele, et kõik need süüdistused on olnud alusetud.

Sugupuu
-------

|  |
| --- |
|  **Prints Philipi esivanemad**  |
| **Prints Philip, Edinburghi hertsog(1921–2021)** | Kreeka ja Taani printsAndréas(1882–1944) | Hellenite kuningasGeórgios I(1845–1913) | Taani kuningas Christian IX(1818–1906) |
| Hessen-Kasseli printsess Louise(1817–1898) |
| Venemaa suurvürstinnaOlga Konstantinovna(1851–1926) | Venemaa suurvürst Konstantin Nikolajevitš(1827–1892) |
| Saksi-Altenburgi printsess Alexandra(1830–1911) |
| Battenbergi printsessAlice(1885–1969) | Louis Alexander Mountbatten, esimene Milford Haveni markii(1854–1921) | Hesseni prints Alexander(1823–1888) |
| Krahvinna Julia von Hauke(1825–1895) |
| Hesseni printsessVictoria(1882–1920) | Hesseni suurhertsog Ludwig IV(1837–1892) |
| Suurbritannia printsess Alice(1843–1878) |

Vaata ka
--------

* Edinburghi hertsogi auhind

Viited
------

1. ↑  "Принц Филипп, герцог Эдинбургский: надежда и опора Елизаветы II" [Edinburghi hertsog prints Philip – Elizabeth II lootus ja tugi] (inglise). BBC News Русская служба. 9.04.2021. Vaadatud 9.04.2021.
2. ↑  "Kes? Mis? Kus?" 2008, lk. 95

Välislingid
-----------

|  |  |
| --- | --- |
|  | Tsitaadid Vikitsitaatides: **Prints Philip** |

|  |  |
| --- | --- |
|  | Pildid, videod ja helifailid Commonsis: **Prints Philip** |

* The Duke of Edinburgh 1921-2021
* Prints Philip Briti kuningakoja kodulehel
* Prince Philip, 99, in hospital 'as a precaution'. BBC News, 17. veebruar 2021
* Prince Philip transferred to second hospital for heart condition tests. BBC News, 1 märts 2021
* Patrick Smith. Prince Philip has 'successful' heart procedure, will remain in hospital. NBCNews.com, 4. märts 2021
* Valentine Low. Contents of Prince Philip’s will to stay secret. The Times, 17. september 2021